CELEX: 32021R0658
Language: lv
Date: 2021-04-21 00:00:00
Title: Komisijas Īstenošanas regula (ES) 2021/658 (2021. gada 21. aprīlis) par atļauju Origanum vulgare L. subsp. hirtum (Link) letsw. var. Vulkan (DOS 00001) ēterisko eļļu izmantot par barības piedevu visu sugu dzīvniekiem (Dokuments attiecas uz EEZ)

22.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 137/16
               
            
         KOMISIJAS ĪSTENOŠANAS REGULA (ES) 2021/658
         (2021. gada 21. aprīlis)
         par atļauju Origanum vulgare L. subsp. hirtum (Link) letsw. var. Vulkan (DOS 00001) ēterisko eļļu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un noteikts atļaujas piešķiršanas pamatojums un kārtība. Minētās regulas 4. panta 1. punktā noteikts, kā atļaujama piedevu izmantošana.
                  
               
                     (2)
                  
                  
                     Saskaņā ar Regulas (EK) Nr. 1831/2003 4. panta 1. punktu sasaistē ar tās 7. pantu tika iesniegts pieteikums atļaut Origanum vulgare L. subsp. hirtum (Link) letsw. var. Vulkan (DOS 00001) izmantot par barības piedevu visu sugu dzīvniekiem.
                  
               
                     (3)
                  
                  
                     Pieteikuma iesniedzējs ir lūdzis minēto piedevu klasificēt piedevu kategorijā “organoleptiskās piedevas”. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2017. gada 29. novembra (2) un 2019. gada 4. jūlija (3) atzinumos secināja, ka, ievērojot ierosinātos lietošanas nosacījumus, Origanum vulgare L. subsp. hirtum (Link) letsw. var. Vulkan (DOS 00001) ēteriskajai eļļai nav nelabvēlīgas ietekmes uz dzīvnieku vai patērētāju veselību un vidi. Tā arī secināja, ka piedeva ir uzskatāma par potenciālu ādas un acu kairinātāju un potenciālu elpceļu un ādas sensibilizatoru uzņēmīgiem indivīdiem. Tāpēc Komisija uzskata, ka jāveic attiecīgi aizsargpasākumi, lai nepieļautu nelabvēlīgu ietekmi uz cilvēku, it īpaši piedevas lietotāju, veselību. Iestāde neuzskata, ka vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.
                  
               
                     (5)
                  
                  
                     Regulas (EK) Nr. 1831/2003 5. panta 2. punkta b) apakšpunktā noteikts, ka piedevas nedrīkst būt noformētas tādā veidā, kas maldina lietotāju. Tas īpaši attiecas uz piedevas iedarbības atspoguļojumu, ņemot vērā kategoriju un grupu, kurā tā ir atļauta. Attiecīgajā piedevā ir dažas sastāvdaļas, kā karvakrols un timols, kuru zootehniskā iedarbība ir pierādīta dažās jau atļautās piedevās. Lai nepieļautu, ka tiek pārsniegts ierosinātais lietošanas daudzums 150 mg/kg kompleksajā barībā, radot iedarbību, kurai piedeva nav atļauta, ir jānosaka maksimālais piedevas saturs barībā kā nosacījums piedevas izmantošanai barībā.
                  
               
                     (6)
                  
                  
                     Minētās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Līdz ar to Origanum vulgare L. subsp. hirtum (Link) letsw. var. Vulkan (DOS 00001) ēteriskās eļļas izmantošana ir atļaujama tā, kā noteikts šīs regulas pielikumā.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, tiek atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2017;15(12):5095.
         
            (3)  EFSA Journal 2019;17(7):5794.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        miligrami aktīvās vielas kilogramā kompleksās barības ar mitruma saturu 12 %
                     
                  
                        
                           Kategorija: organoleptiskas piedevas
                        
                        
                           Funkcionālā grupa: aromatizējošas sastāvdaļas
                        
                     
                  
                        2b317eo
                     
                     
                        —
                     
                     
                        
                           Origanum vulgare L. subsp. hirtum (Link) letsw. var. Vulkan (DOS 00001) ēteriskā eļļa
                     
                     
                        
                           Piedevas sastāvs
                        
                        
                           Origanum vulgare L. subsp. hirtum (Link) letsw. var. Vulkan (DOS 00001) ēteriskā eļļa
                        
                           Aktīvās vielas raksturojums
                        
                        Ēteriskā eļļa Eiropas Padomes  (1) definējumā
                        
                                    —
                                 
                                 
                                    60–65 % karvakrola
                                 
                              
                                    —
                                 
                                 
                                    1–3 % timola
                                 
                              
                                    —
                                 
                                 
                                    4–9 % γ-terpinēna
                                 
                              
                                    —
                                 
                                 
                                    5–10 % p-cimēna
                                 
                              
                                    —
                                 
                                 
                                    < 5 % linaloola
                                 
                              
                                    —
                                 
                                 
                                    2–5 % ß-kariofilēna
                                 
                              
                                    —
                                 
                                 
                                    < 1,5 % α-terpinēna
                                 
                              
                                    —
                                 
                                 
                                    < 2 % terpinēn-4-ola
                                 
                              
                                    —
                                 
                                 
                                    0,3–1,0 % trans-sabinēnhidrāta
                                 
                              EP numurs: 317
                        
                           CAS numurs: 336185-21-8
                        
                           FEMA: 2660
                        
                           Analīzes metode
                            (2)
                        
                        Galveno sastāvdaļu noteikšanai un fitoķīmiskā marķiera (karvakrola) kvantitatīvai noteikšanai barības piedevā:
                        
                                    —
                                 
                                 
                                    gāzhromatogrāfija savienojumā ar masspektrometrisko un liesmas jonizācijas detektēšanu (GC-MS un GC-FID)
                                 
                              Raudenes ēteriskās eļļas noteikšanai premiksos:
                        
                                    —
                                 
                                 
                                    ūdens un tvaika destilācija un gāzhromatogrāfija savienojumā ar masspektrometrisko un liesmas jonizācijas detektēšanu (GC-MS un
                                    GC-FID)
                                 
                              
                     
                        Visu sugu dzīvnieki
                     
                     
                        —
                     
                     
                        —
                     
                     
                        150
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas un stabilitātes nosacījumus.
                                 
                              
                                    3.
                                 
                                 
                                    Barībā nav pieļaujams Origanum vulgare subsp. hirtum (Link) letsw. var. Vulkan (DOS 00001) ēteriskās eļļas maisījums ar citām atļautām piedevām, ko iegūst no Origanum vulgare L.
                                 
                              
                                    4.
                                 
                                 
                                    Lai novērstu piedevas un premiksu ieelpošanu vai nonākšanu uz ādas vai acīs, barības jomas uzņēmumi to lietotājiem nosaka darbības procedūras un organizatoriskus pasākumus. Ja ar tādām procedūrām un pasākumiem to nav iespējams novērst vai minimalizēt, darbībās ar piedevām un premiksiem izmanto individuālos aizsarglīdzekļus, ieskaitot elpceļu aizsarglīdzekļus, aizsargbrilles un cimdus.
                                 
                              
                     
                        2031. gada 12. maijs
                     
                  
               (1)  Natural sources of flavourings – Report No. 2 (Aromatizētāju dabīgie avoti. 2. ziņojums) (2007).
            
               (2)  Sīkākas ziņas par analīzes metodēm pieejamas references laboratorijas vietnē https://ec.europa.eu/jrc/en/eurl/feed-additives/evaluation-reports.